open-index/open-wikipedia-markdown huggingface dataset:
Huippu-urheilun instituutti Kihu

**Huippu-urheilun instituutti Kihu** (ent. **Kilpa- ja huippu-urheilun tutkimuskeskus Kihu**) on Jyväskylässä sijaitseva Kilpa- ja huippu-urheilun tutkimus- ja kehittämissäätiön ylläpitämä huippu-urheilun monitieteinen palveluorganisaatio, joka edistää suomalaista kilpa- ja huippu-urheilun soveltavaa tutkimusta ja parantaa sen hyväksikäyttöä käytännön valmennuksessa. Kihu kantaa päävastuun huippu-urheilulle tärkeiden tutkimus-, kehitys- ja tietopalvelutehtävien hoitamisessa ja koordinoinnista yhteistyössä urheilun lajiliittojen, Suomen Olympiakomitean ja Suomen Paralympiakomitean kanssa.

## Historia

Kilpa- ja huippu-urheilun tutkimuskeskus Kihu perustettiin keväällä 1990 Liikunnan ja kansanterveyden edistämissäätiöön itsenäiseksi yksiköksi. Perustamista tukivat Jyväskylän yliopisto, opetusministeriö ja Suomen Olympiakomitea. KIHUn toiminta-ajatukseksi valittiin kilpa- ja huippu-urheilun tutkimus ja sen soveltaminen käytännön valmennus- ja koulutustoimintaan ja siten KIHUn tehtäväksi määriteltiin omalta osaltaan suomalaisen huippu-urheilun tulevaisuuden turvaaminen.

Toimintansa Kihu aloitti 1.1.1991 veikkausvoittovaroista saadun toiminta-avustuksen turvin. Avustuksella Kihuun palkattiin määräaikaisiin tehtäviin neljä vanhempaa ja kaksi nuorempaa tutkijaa, kolme tutkimusassistenttia sekä neljä muuta työntekijää. Jatkossa määräaikainen henkilöstö on muun rahoituksen turvin kasvanut. Vuosikertomuksen 2011 mukaan toimintakaudella 2011 KIHUn palveluksessa osa- tai kokoaikaisena oli yhteensä 41 henkilöä.

Vuoden 2000 alussa Kihun toiminta siirtyi Likes-säätiöstä Kilpa- ja huippu-urheilun tutkimus- ja kehittämissäätiön (Kihu-säätiö) alaisuuteen. Kihu-säätiön perustivat Suomen Olympiayhdistys, Jyväskylän yliopisto, Jyväskylän kaupunki ja Likes-säätiö 6.10.1999. Kihun tehtävät säilyivät ennallaan. Uuden säätiön alaisuudessa Kihu pyrkii tehostamaan yhteistyötään kilpaurheilun alueella toimivien tahojen kanssa.

Vuoden 2013 alusta alkaen Kihu on vastannut Suomen Olympiakomitean Huippu-urheiluyksikön Osaamisohjelman johtamisesta ja toiminnan koordinoinnista. Osaamisohjelma vastaa huippu-urheilun tutkimus- ja kehittämistoiminnan sekä valmennusosaamisen kehittämisestä ja toteutuksesta. Tavoitteena on olla vuoteen 2020 mennessä koko Urheilijan polun osaamisen edelläkävijä. Osaamisohjelma toimii osaamis- ja asiantuntijaresurssina urheiluakatemia- ja huippuvaiheen ohjelmalle.

## Lähteet
* Huippu-urheilun instituutti KIHU

### Viitteet
Kuningasfasaani

**Kuningasfasaani** (*Syrmaticus reevesii*) on aitokanojen heimoon kuuluva kanalintulaji.

## Tuntomerkit

Kuningasfasaanikoiras on 140–190 ja naaras 60–85 senttimetriä pitkä. Koiraalla on hyvin pitkä pyrstö, joka voi olla pituudeltaan 100–150 senttimetriä. Kuningasfasaanit ovat väritykseltään ruskeankirjavia. Koiraalla on valkoinen pää, jossa on nokasta niskaan kulkeva musta juova sekä valkoinen täplä silmän alla.

## Levinneisyys
Kuningasfasaaneita pesii endeemisenä Keski-Kiinassa. Lajia on istutettu paikoin Eurooppaan.

Luonnonvarainen kuningasfasaanikanta on arviolta 3500–15000 yksilöä. Kannankehitys on laskeva ja laji on luokiteltu vaarantuneeksi. Sitä uhkaa pääasiassa metsien häviäminen sekä myös metsästys ja munien keräily.

## Lähteet
Samsung Galaxy Beam

**Samsung i8520** eli **Samsung Galaxy Beam** on Samsung Electronicsin helmikuussa 2012 julkaisema älypuhelin. Siinä on muun muassa neljän tuuman kosketusnäyttö, 5 megapikselin takakamera, 1,3 megapikselin etukamera ja 8&nbsp;gigatavua sisäistä tallennustilaa. Puhelimessa on sisäänrakennettu projektori.

## Lähteet
Lauri Tudeer

**Lauri Oskar Theodor (L. O. Th.) Tudeer** (28. helmikuuta 1884 Helsinki – 6. toukokuuta 1955 Helsinki) oli Helsingin yliopiston kirjaston ylikirjastonhoitaja ja numismaatikko. 

Lauri Tudeerin vanhemmat olivat professori Oskar Emil Tudeer ja Ellen Mathilda Wilhelmina Wijkander. Hän pääsi ylioppilaaksi Helsingin suomalaisesta yhteiskoulusta 1902 ja valmistui filosofian kandidaatiksi 1908, filosofian lisensiaatiksi 1913 ja filosofian tohtoriksi 1914. Hän oli Helsingin yliopiston kreikkalaisen filologian dosentti 1916–1933, vt. professori 1940–1944, yliopiston kirjastonhoitaja 1919–1933 ja ylikirjastonhoitaja 1933–1954. Tudeerille myönnettiin vuonna 1942 professorin arvonimi. Hän laati luettelon *Helsingin yliopisto: opettajat ja virkamiehet vuodesta 1928* (2 osaa, 1921–1925) yhdessä Tor Carpelanin kanssa ja siihen täydennysosat 1940 Solmu Solan kanssa.

Tudeer oli 1904–1921 Helsingin yliopiston rahakammion amanuenssina ja 1916–1925 Antellin rahakokoelmien esimiehenä. Hän oli valtion historiallisen museon ylimääräisenä amanuenssina 1909–1916. Tudeer oli Suomen Kirjallisuudenseuran edistämisrahaston jäsenenä vuodesta 1924, Kansallisteatterin hallintoneuvoston jäsenenä 1925–1932 ja Kansallisteatterin johtokunnan jäsenenä vuodesta 1927. Hän oli Suomen Tieteellisen Kirjastoseuran puheenjohtaja vuodesta 1931 ja oli Valvojan toimituskunnan jäsenenä 1920 ja Valvojan päätoimittajana 1921–1922. Valvoja-Ajan toimituskunnan jäsenenä Tudeer oli vuodesta 1923. Tudeer oli Suomen Tiedeakatemian jäsenenä ja Tiedeakatemian kirjastonhoitajana vuodesta 1919. Hän oli Suomen Tiedeakatemian edustajana Union Academique Intemationalessa vuodesta 1930. Tudeer oli The American Numismatic Societyn kunniajäsen vuodesta 1921. Tudeer kirjoitti useita tieteellisiä tutkimuksia ja kirjoitelmia klassillisen filologian ja numismatiikan aloilta.

Lauri Tudeer oli naimisissa vuodesta 1912 laulajatar, kirjailija Maria (Maija) Åkermanin kanssa.

## Lähteet

## Aiheesta muualla
* L. H. Th. Tudeer : Mikael Agricolan kirjaston jäännöksiä, Suomen Kuvalehti, 21.11.1925, nro 47, s. 12, Kansalliskirjaston digitaaliset aineistot
* L. O. Th. Tudeer : Entisen Kyrenen aarteet, Suomen Kuvalehti, 18.12.1928, nro 51-52, s. 45, Kansalliskirjaston digitaaliset aineistot
* L. O. Th. Thudeer : Sota ja rahakätköt. Kaikista sota-ajan kätköistä isovihan ajoilta periytyvät ovat ehkä lukuisimmat - sodan ryöstäjien tieltä turvaan toimitetut kätköt yleensä edustavat pieniä rahasäästöjä, Hakkapeliitan joulu, 01.12.1937, s. 26, Kansalliskirjaston digitaaliset aineistot
Lauri Tukiainen

**Lauri Kaarlo Johannes Tukiainen** (11. lokakuuta 1905 Helsinki – 11. huhtikuuta 1987 Helsinki) oli suomalainen yritysjohtaja, lakitieteen lisensiaatti.

Tukiainen oli Suomen Paperitehtaitten Yhdistyksen palveluksessa 1935–1942, Pohjolan Liikenteen toimitusjohtaja 1940–1944, Tukkukauppojen Oy:n toimitusjohtaja 1942–1954 ja A. Ahlström Oy:n johtaja vuodesta 1954. Muita tehtäviä hänellä oli Liiketyönantajain Keskusliiton puheenjohtaja 1951–1954, Suomen Reserviupseeriliiton varapuheenjohtaja 1946–1957, puheenjohtaja hän oli vuodesta 1958. Suomen Paperin- ja Kartonginjalostajain yhdistyksen puheenjohtaja vuodesta 1964.

## Lähteet
City (albumi)

**City** on Strapping Young Ladin toinen studioalbumi, joka julkaistiin 11. helmikuuta 1997.

Albumi sai erinomaisen vastaanoton ja se vakiinnutti yhtyeelle kulttistatuksen sekä uskollisen faniyhteisön.

## Kappaleet
#
#
#
#
#
#
#
#
#

### Vuoden 2007 uudelleenjulkaisu
#
#
#
#
#

## Kokoonpano
;Yhtye
* Devin Townsend – laulu, kitara
* Gene Hoglan – rummut
* Jed Simon – kitara
* Byron Stroud – bassokitara

;Muut muusikot
* Chris Valago – laulu
* Tanya Evans – laulu

## Arvostelut
* AllMusic: 
* Chronicles of Chaos: 9/10

## Lähteet

## Aiheesta muualla
* 
*
Kivennuoliaiset

**Kivennuoliaiset** (Nemacheilidae) on karppikaloihin kuuluva kalaheimo. Ne ovat lähinnä virtaavien vesien pohjakaloja. Levinneisyysalue on Euraasiassa, yhdellä suvulla Afrikassa. Suomen kaloista tätä heimoa edustaa kivennuoliainen (*Barbatula barbatula*).

## Monimuotoisuus ja systematiikka
Kivennuoliaisten heimoon kuuluu noin 340 lajia. Suurin osa lajeista on pienikokoisia, kapeita, poikkeleikkaukseltaan pyöreitä tai vähän päältä litistyneitä. Suu on pään alapuolella, kuonossa on kolme viiksiparia, kaksi ylä- ja yksi alaleuassa. Joillakin lajeilla on suomut, toisilla ei. Joillakin lajeilla voi myös olla rasvaevä. Useimmat lajit ovat alle 10 sentin mittaisia.

Nykyinen kivennuoliaisten heimo Nemacheilidae katsottiin viime aikoihin saakka laajemman Balitoridae-heimon alaheimoksi, ja varhemmin kaikki nämä nuoliaiset kuuluivat Cobitidae-heimoon (nyk. piikkinuoliaiset).

## Lähteet
Alf Tudeer

**Alf Emil Tudeer** (13. toukokuuta 1885 Helsinki – 8. lokakuuta 1968 Helsinki) oli suomalainen tilasto- ja taloustieteilijä. 

## Henkilöhistoria
Tudeer pääsi ylioppilaaksi vuonna 1902 Helsingin suomalaisesta yhteiskoulusta ja valmistui Helsingin yliopistossa filosofian kandidaatiksi 1908, filosofian maisteriksi 1910, filosofian lisensiaatiksi 1915 ja filosofian tohtoriksi 1919.

Tudeer oli Suomen Pankin tilasto-osaston johtaja 1925–1944, Taloustieteellisen tutkimuslaitoksen johtaja 1944–1955 ja Kansantaloudellisen Aikakauskirjan päätoimittaja 1921–1958. Hän sai professorin arvonimen1944. Suomen Pankin tilastotoimi nousi hänen johtajakaudellaan kansainvälisesti vertailukelpoiselle tasolle.

Tudeerin isä oli Oskar Emil Tudeer ja puoliso Aune Hellin.

## Julkaisuja
**Hämeen läänin väestön lisääntyminen 1811–1910* (1932)
**Suomen valtiontalous vv. 1922–1929* (1931)
**Suomen obligatsionimarkkinat* (1932)
**Suomen Pankki 1912–1936* (1939)

## Lähteet
Suomen Antidopingtoimikunta

**Suomen antidopingtoimikunta** **ADT** ry oli Suomen kansallinen antidopingorganisaatio, joka vastasi erityisesti Suomen dopingvalvonnasta. Se oli perustettu vuonna 2001. Tammikuussa 2016 perustettiin Suomen urheilun eettinen keskus SUEK, joka otti myös antidopingasiat hoitaakseen. SUEK vastaa urheilun eettisyyden vahvistamisesta Suomessa: esimerkiksi antidopingtoiminnasta sekä kilpailumanipulaation torjunnasta ja katsomoturvallisuuden- ja viihtyvyyden esitämisestä.

## Toiminta ja organisaatio
Toimikunnan keskeiset toiminta-alueet olivat antidopingtoiminta, dopingvalvonta, koulutustoiminta, vaikuttamistyö, viestintä sekä kansainvälinen toiminta. ADT sai rahoituksensa opetus- ja kulttuuriministeriöltä veikkausvoittovaroista.

Antidopingtoimikuntaan kuului viisi jäsentä: Suomen Olympiakomitea, Suomen Paralympiakomitea, Suomen Urheilulääkäriyhdistys, valtakunnallinen liikunta- ja urheiluorganisaatio Valo ry ja Suomen valtio, jota edusti opetus- ja kulttuuriministeriö. Toimikunnan hallituksessa oli kuusi edustajaa, joista ministeriö nimitti kolme ja muut jäsenet kukin yhden. Lisäksi hallituksessa oli pysyvänä asiantuntijajäsenenä Suomen Olympiakomitean Urheilijavaliokunnan edustaja. Hallitus huolehti toimikunnan hallinnosta, taloudesta ja strategiasta. Se myös myönsi dopingtestaajille toimivaltuudet.

ADT:ssa oli hallituksen lisäksi erivapaus- ja valvontalautakunta. Erivapauslautakunta päätti urheilijoiden erivapauksista joidenkin dopingiksi määriteltyjen aineiden tai määritelmien suhteen. Valvontalautakunta oli ADT:n yleiskokouksen nimittämä riippumaton elin, joka antoi antidopingsäännöstön perusteella päätökset dopingrikkomuksista. Se myös ratkaisi antidopingsäännöstön asioista tehdyt valitukset sekä sen tulkinnasta ja soveltamisesta syntyneet erimielisyydet.

## Lähteet

## Aiheesta muualla
*Yhdistyksen kotisivut
Jääkiekko talviolympialaisissa 2018

**[[Jääkiekko|Jääkiekossa]] kilpailtiin Pyeongchangin [[Talviolympialaiset 2018|2018 talviolympialaisissa]]** helmikuussa Gangneung Coastal Cluster jäähalleissa, miehet pelasivat isommalla areenalla ja naiset pienemmällä areenalla. Jääkiekkoturnaus alkoi 9. helmikuuta ja päättyi 25. helmikuuta 2018.

Etelä-Korean miesten joukkue sekä Korean yhteinen naisten joukkue saivat suoraan paikat turnaukseen. Venäläisurheilijat esiintyivät puolueettomina olympialipun alla.

## Mitaliyhteenveto
### Mitalitaulukko

### Lajit

## Miehet
### Karsinnat

### Turnaus

Miesten turnauksessa on kolme alkulohkoa, joista suoraan puolivälieriin etenivät lohkojen voittajat ja paras lohkokakkonen. Loput joukkueet etenivät karsintakierrokselle.

**Lohko A**
*  
*  
*  
* 

**Lohko B**
* 
*  
*  
* 

**Lohko C**
*  
*  
* 
* 

## Naiset
### Karsinnat

### Turnaus

**Lohko A**
* 
*  
* 
* 

**Lohko B**
* 
*  
* 
* 

## Otteluareenat

## Katso myös
* Jääkiekon maailmanmestaruuskilpailut vuonna 2018

## Lähteet
* Jääkiekko talviolympialaisten 2018 virallisilla sivuilla  
* IIHF:n virallinen turnaussivusto
Gibtelecom

**Gibtelecom** on Gibraltarin suurin telekommunikaatioalan yritys. Se tarjoaa lankapuhelinlinjoja, kännykkäpalveluita ja internetyhteyksiä. Yhtiö syntyi alkujaan Verizon Communicationsin paikallisen tytäryhtiön ja brittiläisen yhtiön fuusiosta. Vuonna 2007 Verizon myi 50 prosentin osuutensa slovenialaiselle yritykselle, ja Gibraltarin hallitus omistaa toisen puolikkaan. Toimitusjohtajana on ollut vuodesta 2002 alkaen Tim Bristow.

Nopeat internetyhteydet ovat Gibraltarilla erityisen tärkeitä rahoitus- ja peliliiketoiminnan takia. Gibtelecom on osana EIG (Europe-India Gateway) -konsortiota, joka rakennuttaa 3,84 terabitin valokaapelilinjaa joka upotetaan Välimeren alle. Linjan kokonaispituudeksi tulee 15&nbsp;000 km, ja 11&nbsp;300 km siitä valmistui vuonna 2011. Hankkeen kokonaishinta on 700 miljoonaa Yhdysvaltojen dollaria,  ja Gibtelecom on sijoittanut siihen 30 miljoonaa puntaa.

## Lähteet
Norboletoni

**Norboletoni** on anabolinen steroidi, joka kehitettiin 1966. Sitä ei ole kuitenkaan ikinä käytetty lääkkeenä, mutta sen tunnistettiin 2002 naisurheilijan dopingnäytteestä.

Norboletonia testasi ja kehitti 1960-luvulla yhdysvaltalainen lääkeyhtiö Wyeth. Lääkkeen käyttöä testasi kiistanalainen Leonard LeVann, joka käytti sitä kehitysvammaisilla lapsilla. Hänen raporttinsa mukaan norboletoni oli lievästi anabolinen aine, mutta pian selvisi, että LeVann ei ollut kertonut sivuvaikutuksista eikä hänen työnsä ollut täysin täsmällistä. Wyeth ei lopulta laittanut norboletonia markkinoille.

Kemisti ja lisäainevalmistaja Patrick Arnold löysi 1990-luvulla norboletonista 1960-luvulla tehdyt tutkimukset. Hän innostui aineesta, sillä havaitsi tutkimusten mukaan sen olevan voimakkaasti anabolinen ja vain lievästi androgeeninen. Hän päätti tuoda sen markkinoille designsteroidina. Dopingvalvojat eivät tunteneet ainetta, eikä sitä ollut siten myöskään mainittu kiellettyjen aineiden listalta. Sen käyttö paljastui 2002, kun pyöräilijä Tammy Thomasin dopingnäytteestä löytyi jälkiä siitä. Los Angelesissa toimivan dopinglaboratorion testaajat huomioivat Thomasin näytteen, josta löytyi poikkeuksellisen vähän ihmisen luonnollisia steroideja. Laboratorio kehitti pian tämän jälkeen uuden testin, jonka avulla norboletonin käyttö pystyttiin havaitsemaan.

## Lähteet

## Aiheesta muualla
*Human Metabolome Database: Norbolethone 
*Kyoto Encyclopedia of Genes and Genomes (KEGG): Norbolethone
Risto Tuomikoski

**Risto Kalevi Tuomikoski** (24. tammikuuta 1911 Joensuu – 24. syyskuuta 1989 Helsinki) oli suomalainen kasvi-, hyönteis- ja kielitieteilijä ja professori.

Tuomikoski valmistui filosofian kandidaatiksi Helsingin yliopistosta 1936 ja väitteli 1942. Hän oli yliopiston kasvitieteen apulaisprofessori 1948–1961 ja biologisten taksonomian henkilökohtainen ylimääräinen professori 1961–1974. Hän teki tutkimusmatkoja Yhdysvaltoihin ja Kanadaan 1947 ja Newfoundlandiin 1949.

Tuomikoski aloitti hyönteistutkijana, ja hän oli kaksisiipisten hyönteisten tutkijana Suomessa uranuurtaja, mutta 1930-luvun lopulla hän suuntautui kasvitieteeseen ja väitteli Itä-Suomen korpien kasvillisuudesta. Kiinnostus kieleen johdatti hänet jatkosodan aikana puolustusvoimien salakoodien asiantuntijaksi. Hän kirjoitti kielitieteellisiä artikkeleita *[[Virittäjä]]än* ja tuli erityisesti huomatuksi alalla vuodesta 1969, jolloin hänen artikkelinsa ”Lauseiden ja virkkeiden terminologiasta” ja ”Asemoilmaustemme luokittelusta” ilmestyivät.

Tuomikosken muistoksi on perustettu *Professori Risto Tuomikosken biologisen taksonomian rahasto*, joka on vuodesta 1995 myöntänyt palkinnon merkittävästä sienten, sammalten, hämähäkkien tai hyönteisten taksonomiaa koskevasta tutkimuksesta. Tuomikoski oli Vanamo-seuran puheenjohtaja vuosina 1960–1966.

## Lähteet
Leo Tuominen

**Leo Olavi Tuominen** (19. tammikuuta 1911 Turku – 3. huhtikuuta 1981) oli suomalainen diplomaatti ja suurlähettiläs. Tuominen oli filosofian maisteri. Hän oli vuosina 1950–1952 Suomen pysyvä edustaja  tarikkailijana YK:n Euroopan edustustossa Genevessä.

Vuosina 1952–1955 lähettiläänä Buenos Airesissa, Montevideossa ja Santiagossa, sen jälkeen ulkoministeriön kauppapoliittisen osaston päällikkönä 1955–1956 ja kansliapäällikkö ja valtiosihteeri 1956–1957. Vuosina 1957–1968 hän oli suurlähettiläs Lontoossa ja vuosina 1968–1969 Roomassa ja Nicosiassa, Tukholmassa vuosina 1969–1972 ja Washingtonissa vuosina 1972–1977. 

## Lähteet
Oiva Tuominen (maantieteilijä)

**Oiva Juhani Tuominen** (12. syyskuuta 1909 Helsinki – 18. marraskuuta 1993 Turku) oli suomalainen maantieteilijä.

## Tieteellinen toiminta
Tuominen toimi Helsingin yliopistossa vt. professorina 1951–1953, Turun yliopistossa dosenttina 1954–1955 ja professorina 1955–1972.

Maantieteilijänä Tuominen tunnetaan erityisesti keskus- ja vaikutusaluetutkijana. Tällä alalla hänen vuonna 1949 valmistunut väitöskirjansa Lounais-Suomen vaikutusalueista oli lähestymistavaltaan aiempia Suomessa tehtyjä tutkimuksia kokonaisvaltaisempi.

## Henkilötietoja
Oiva Tuomisen isä oli lehtori J. K. V. Tuominen. Hänen ensimmäinen puolisonsa oli vuodesta 1936 Eivor Ellin Elisabeth Pesonen (k. 1939) ja toinen puolisonsa vuodesta 1946 yliopettaja Kyllikki Tuominen (o.s. *Ståhlberg*, e. *Kovero*). Tuomisen äidin isä oli Yläneellä vaikuttanut maanviljelysneuvos Frans Fredrik Björni. Tämän yhteyden kautta Tuomisesta tuli Yläneen pitkäaikainen kesäasukas.

## Lähteet
Călărași (Romanian kaupunki)

**Călărași** () on Călărașin piirikunnan pääkaupunki, Munteniassa, Romaniassa. Kaupungin väkiluku vuonna 2011 oli 57 118 asukasta.

## Väestö
Vuoden 1900 väestölaskennan mukaan kaupungissa asui 11 024 asukasta. Vuoden 2011 väestölaskennan mukaan kaupungissa asuu 57 118 asukasta, mikä on 16 705 asukasta vähemmän kuin vuoden 2007 väestölaskennassa.
* Romanialaisia 95,05 %
* Romaneja 3,59 %
* Muut 1,36 %

Călăraşin piirikunnassa asui vuonna 2011 yhteensä 285&nbsp;050 asukasta.

## Maantiede
Kaupunki sijaitsee alangolla Tonavan varrella. Kaupunki on risteysasema valtateille DN3, DN21 ja DN3B.
Kaupunki sijaitsee 120 kilometrin etäisyydellä Romanian pääkaupungista Bukarestista sekä 144&nbsp;km:n etäisyydellä Mustanmeren turistikohteesta Constanțasta.

## Historia
Ensimmäisen kerran alue mainitaan asiakirjoissa 1. kesäkuuta 1541, kun prinssi Radu Paisie liitti osan maa-alasta Crăceanin-kylään. Alueelle rakennettiin pyhän Nikolaos Ihmeidentekijän kirkko, jonka ympärille alkoi muodostua Lichireștin kylä. Aluetta kansoitti pieni joukko maanviljelijöitä, lähinnä Bulgarian turkkilaisia. Kylä oli Bukarest–Konstantinopoli-kauppareitin varrella ja kylään muutti joukko ratsumiehiä: "ștafetarieja". Pian kylä tulikin tunnetuksi Călărașin nimellä. Vuonna 1791 Itävaltalaisessa kartassa mainittiin Călăraș kaupunkina.
1. marraskuuta 1833 kaupunkissa tehtiin ensimmäinen budjetti. Noin 8000 leillä oli tarkoitus rakentaa katuja ja kouluja sekä korjata vuoden 1829 maanjäristyksessä vahingoittunut kirkko.
24. syyskuuta 1852 Valakian prinssi Barbu Dimitrie Ştirbei antoi kaupungille vapaan kaupungin julistuksen. Tämän kunniaksi vuosien 1881–1885 välillä kaupungin nimenä oli Ştirbei.

## Ystävyyskaupungit
*  Silistra, Bulgaria
*  Napoli, Italia
*  Călăraşi (Moldova), Moldova
*  Zaječar, Serbia
*  Hengyang, Kiina
*  Royal Palm Beach, Yhdysvallat
*  Rivery, Ranska
*  Levy, Kanada
*  Razgrad, Bulgaria
*  Bielsk Podlaski, Puola
*  Rooma, Italia
*  Dve Mogili, Bulgaria

## Lähteet

## Aiheesta muualla
Beeta-2-agonistit

**β2-agonistit** on lääkeryhmä, jota käytetään astman ja muiden keuhkosairauksien hoitoon. Ne vaikuttavat β2-reseptoreihin.

β2-agonistit on kehitetty adrenaliinista, ja ne ovat tehokkaimpia lääkkeitä korjaamaan keuhkoputkien sileän lihaksen supistumista. Inhaloitavat β2-agonistit, kuten nopeavaikutteiset fenoteroli, formoteroli, salbutamoli, terbutaliini ja pitkävaikutteiset formoteroli ja salmeteroli vaikuttavat suoraan hengitysteiden sileään lihakseen. Niiden vaikutus on voimakas, vaikka inhaloitu annos on pieni.

Lievässä astmassa pyritään välttämään β2-agonistien käyttöä, sillä niiden jatkuva käyttö saattaa huonontaa lääkevastetta. Pitkävaikutteiset β2-agonistien kanssa on käytettävä samalla tulehduslääkitystä. Kerta-annokset pyritään pitämään pienenä ja näin yleensä haittavaikutukset, kuten lihasvapina ja sydämentykytys, jäävät pienemmäksi.

Lievää astmaa ja keuhkoputkien hyperreaktiivisuutta on erityisesti kestävyysurheilijoilla enemmän kuin tavallisilla ihmisillä. Sen hoitoa vaikeuttaa dopingsäännöt, sillä suurina annoksina otettavat β2-agonistit ovat kiellettyjä sekä harjoitus- että kilpailukaudella. Osa hengitettävistä aineista ovat sallittuja, jos urheilijalla on todettu astma. β2-agonisteja käytetään myös dopingaineina niiden hengitysteitä rentouttavan ja anabolisten vaikutusten takia. β2-agonistien vaikutus suorituskykyyn on kuitenkin kyseenalainen.

## Lähteet
Kaisa Turpeinen-Alitalo

**Kaisa Turpeinen-Alitalo** (o.s. **Ketonen**; 14. toukokuuta 1911 Tampere – 10. huhtikuuta 2006 Savonlinna) oli suomalainen lääkäri (gynekologi) ja seksologi.

Turpeinen-Alitalon vanhemmat olivat Samuel Leonard Ketonen ja Elvira Eugenia Brandenburg. Hänen puolisonsa 1932–1952 oli Osmo Turpeinen; kansanedustaja ja lääkäri Pirkko Turpeinen on heidän tyttärensä.

Turpeinen-Alitalo tuli ylioppilaaksi Tampereen suomalaisesta yhteiskoulusta 1928, ja lääketieteen lisensiaatiksi hän valmistui Helsingin yliopistosta 1935. Lääketieteen ja kirurgian tohtoriksi Turpeinen väitteli 1941, ja naistentautien ja synnytysten erikoislääkärin pätevyyden hän sai 1941. Turpeinen-Alitalo oli Väestöliiton keskusneuvolan johtava lääkäri vuodesta 1957 ja Väestöliiton kansanterveystoimiston päällikkö vuodesta 1958. Hän edisti ehkäisyvalistusta Suomessa, ja hänen ansiostaan Suomeen saatiin vuonna 1972 liberaali laki raskauden keskeytyksestä. Hänelle myönnettiin lääkintöneuvoksen arvonimi vuonna 1978.

## Lähteet
Osmo Turpeinen

**Osmo Kalervo Turpeinen** (15. maaliskuuta 1908 Tampere – 24. huhtikuuta 1998 Helsinki) oli suomalainen lääkäri ja professori.
 
Turpeisen vanhemmat olivat apteekkari Onni August Turpeinen ja Elsa Sigrid Ahola. Hänen ensimmäinen puolisonsa 1932–1952 oli lääketieteen tohtori Kaisa Turpeinen; kansanedustaja ja lääkäri Pirkko Turpeinen on heidän tyttärensä.

Turpeinen tuli ylioppilaaksi Suomalaisesta normaalilyseosta 1926 ja valmistui filosofian kandidaatiksi 1929 ja lääketieteen lisensiaatiksi 1935. Hän väitteli lääketieteen ja kirurgian tohtoriksi 1944 ja erikoistui sisätauteihin 1946. Myöhemmin runsaasti siteeratuissa tutkimuksissaan Turpeinen osoitti, että eläinrasvojen korvaaminen kasvirasvoilla vähentää merkittävästi sydän- ja verisuonitauteja. Turpeinen oli Helsingin yliopiston ravintofysiologian dosentti 1946–1954 ja Eläinlääketieteellisen korkeakoulun fysiologian ja lääketieteellisen kemian professori 1947, biokemian professori 1963–1973 ja rehtori 1961–1963. Hän julkaisi tutkimuksia biokemian ja ravintofysiologian alalta. Sotilasarvoltaan Turpeinen oli lääkintämajuri (1942).

## Lähteet
Jäppinen

**Jäppinen** voi tarkoittaa seuraavia:

;paikkoja:
* Jäppinen, kylä Kivennavalla, Karjalankannaksella

;henkilöitä:
* Eino Jäppinen (1911–2005), toimittaja ja kirjailija
* Jalmari Jäppinen (1897–1974), runoilija
* Juho Jäppinen (s. 1976), graafinen suunnittelija ja valokuvaaja, Jussi Jäppisen poika
* Jussi Jäppinen (s. 1948), graafinen suunnittelija ja tietokirjailija
* Katja Jäppinen (s. 1986), jääkiekkomaalivahti
* Tiina Wilén-Jäppinen (1963–2016), imatralainen kunnallispoliitikko ja henkirikoksen uhri
* Tytti Jäppinen (nyk. *Issakainen*, s. 1949), kirjailija, sanoittaja, säveltäjä, teatteriohjaaja ja viestinnän kouluttaja.
Gypsy (Black Sabbathin kappale)

**Gypsy** on Black Sabbath -yhtyeen kappale ja singlejulkaisu vuodelta 1976. Se on otettu *[[Technical Ecstasy]]* -albumilta. Single julkaistiin joissain Euroopan maissa.

Kappale on musiikillisesti vaihteleva ja progressiivisvaikutteinen. Se alkaa ”sambamaisella” rumpukompilla ja ”positiivisilla” kitara- ja kosketinsoitinriffeillä. Alun jälkeen kappale muuttuu mollivoittoiseksi, pianon ja kitaran voimalla kulkevaksi.

*Technical Ecstasy* -albumilla Black Sabbath uudisti musikaalista suuntaustaan ottamalla vaikutteita tuolloin pinnalla olleista uuden polven yhtyeistä (esim. juuri Queen) ja muutti soundiaan kaupallisempaan suuntaan saaden suurimmaksi osaksi negatiivista kritiikkiä niin lehdistöltä kuin faneiltakin. 

Sanoituksellisesti kappale kertoo ”mystisestä ennustajanaisesta”. Singlen b-puolella julkaistiin samalta albumilta otettu jousi-balladi ”She’s Gone”.

## Kappaleet

** A-puoli **

#Gypsy - 5:10

** B-puoli **

She's Gone - 4:49


*Säv., san., ja sov. Black Sabbath

## Kokoonpano

*Ozzy Osbourne – laulu
*Tony Iommi – kitara
*Geezer Butler – basso
*Bill Ward – rummut

*Gerald "Jezz" Woodroffe – kosketinsoittimet

## Julkaisuhistoria

*1976: Vertigo Records, 6079 102, 7", NED
*1977: Vertigo Records 6079 102 / PGP RTB S 54 008, 7", POR
Percy LeSueur

**Percy St. Helier LeSueur** (18. marraskuuta 1881 &ndash; 27. tammikuuta 1962) oli kanadalainen jääkiekkomaalivahti.

## Saavutuksia
* Hockey Hall of Fame 1961 pelaajana.
* 1968, postuumisti 55:n Ottawa Sports Hall of Famen alkuperäisjäsenen joukossa.

## Lähteet

## Aiheesta muualla
* http://www.legendsofhockey.net/LegendsOfHockey/jsp/LegendsMember.jsp?type=Players&mem=P196106&list=ByName#photo
* Hockey: A People's History at CBC.ca; radio clips of LeSueur explaining various stories about the game.
Michael Tomasello

**Michael Tomasello** (s. 1950) on koulutukseltaan psykologi ja Max Planck-instituutin Evoluutioantropologian johtaja. Tomasellon tutkimus on käsitellyt kielen omaksumista, jossa hän on tullut tunnetuksi Noam Chomskyn nativistisen kielen omaksumisen teorian kriitikkona. Hän on tutkinut kädellisten ja ihmislasten tapoja oppia ja omaksua sosiaalisia taitoja.

## Lähteet
Martin Luther (höyryveturi)

**Martin Luther** on Luurankorannikolle Swakopmundin kaupungin lähistölle 1800-luvun lopulla hylätty maantieveturi, josta on tullut paikallinen nähtävyys.

Tämän ”maantieveturin” toi Saksan Lounais-Afrikkaan Schutztruppen yliluutnantti Edmund Troost käytettäväksi rahdin kuljetukseen Swakopmundin ja sisämaan välillä. Ennen tätä, ja myös kauan tämän jälkeen, ihmisten ja rahdin kuljetukseen käytettiin härkävaljakoita. Matkan varrella ei kuitenkaan ollut kaikkialla laitumia härkiä varten, ja myös kuivuus koetteli reittiä vuosittain, minkä vuoksi joka vuosi kuoli suuret joukot vetohärkiä työn uuvuttamina.

Tilanteen korjaamiseksi Troost osti Saksasta alkuvuodesta 1896 Halberstadtista Fr. Dehneltä höyryveturin ja lähetti sen Hampurista Afrikkaan. Swakopmundissa kävi kuitenkin ilmi, ettei veturia kyetty siirtämään siellä maihin, sillä sen paino (14 tonnia) oli liikaa satamakalustolle. Niinpä alus jatkoi Walvis Bayhin, jossa veturi saatiin maihin.

Tämän jälkeen veturi jäi Walvis Bayhin neljäksi kuukaudeksi, sillä Troostilla oli muita velvollisuuksia Kapkaupungissa. Kun hän pääsi palaamaan, veturia käyttämään palkattu mies oli jo lähtenyt takaisin Eurooppaan. Veturin kuljettivat sitten seuraavien kolmen kuukauden aikana Swakopmundiin eräs amerikkalainen ja eräs buuri. Lähes 50 metrin välein veturi juuttui hiekkaan ja oli kaivettava esiin. Se tarvitsi myös valtavia määriä vettä, jota oli kuljetettava sen kulloiseenkin olinpaikkaan.

Swakopmundissa veturille ei ollut tarjolla asianmukaista huoltoa eikä varaosiakaan. Veturi kuitenkin onnistui kuljettamaan muutaman lastin Nonidakseen 11&nbsp;kilometrin päähän sekä Heigamchabiin.

Vuoden 1897 alussa veturi pysähtyi lopullisesti noin neljän kilometrin päähän kaupungin ulkopuolelle ja hylättiin sinne. Eräs kaupunkilainen nimeltä Max Rhode tiettävästi sanoi eräissä juhlissa Bismarck Hotelissa: ”Tiesittekö, että sitä rautahärkää kutsutaan nyt nimellä Martin Luther, koska sekin voisi sanoa: ’Tässä seison, enkä muuta voi.’” Näin veturi sai nykyisen nimensä, ja aikaa myöten siitä tuli paikallinen nähtävyys.

Veturi on restauroitu kahdesti, ensin vuonna 1973 ja sitten vuosien 2000 ja 2004 välillä. Viimeisimmän restauroinnin yhteydessä sille rakennettiin suojaksi katto ja seinät, sillä oli selvää, että Swakopmundissa usein esiintyvät sumut olisivat saaneet veturin pian ruostumaan uudelleen pilalle.

## Lähteet

## Aiheesta muualla
*Martin Luther on namibia-1on1.com
Jääpallon SM-kilpailu 1923

**Vuonna 1923 jääpallon SM-kilpailuihin** osallistui 13 joukkuetta. Uutena joukkueena mukana oli Turun Palloseura. 13 joukkueen cupissa ei ollut mahdollista saada joukkueista tasapareja, joten korkeammalle rankatut joukkueet aloittivat urakkansa myöhemmin. Hallitseva mestari Viipurin Sudet, eli VBJS, aloitti suoraan välieristä, missä se sai vastaansa edellisenä kautena sarjasta suljetun Turun IFK:n. Toinen välierä pelattiin helsinkiläisten Kiffenin ja HJK:n välillä. Sudet ja HJK voittivat välieränsä selvästi ja etenivät Viipurissa pelattuun loppuotteluun. Loppuottelun kenttätapahtumia hallitsi sudet, mutta HJK voitti ottelun ja Suomen mestaruuden maalein 1–4.

## Alkuerät

## Välierät

## Loppuottelu
4. maaliskuuta 1923 Viipurissa

## Lopulliset sijoitukset

## Mestarijoukkue
**HJK:n mestarijoukkue:** Armas Saarinen, Feliks Siimes, Mauritz Lagerström, Yrjö Tuhkunen, Verner Eklöf, Niilo Tammisalo, Aarne Tolonen, Akseli Pietiläinen, Esko Pekonen, Kalle Fallström, Visa Lappalainen.

## Lähteet
John Tooby

**John Tooby** (26. heinäkuuta 1952 – 10. marraskuuta 2023) oli yhdysvaltalainen antropologi, joka tunnetaan eräänä evoluutiopsykologian keskeisenä nimenä. Tooby toimi professorina Kalifornian yliopistossa Santa Barbarassa.

## Lähteet
Ochre Room

**Ochre Room** on vuonna 2010 perustettu kuusihenkinen tamperelainen folkrockyhtye. Helmikuussa 2012 yhtye solmi levytyssopimuksen Lumpeela Julkaisujen ja saksalaisen Beste!Unterhaltung-levy-yhtiön kanssa. Yhtyeen esikoisalbumi *Evening Coming In* ilmestyi Suomessa 3. lokakuuta ja Keski-Euroopassa 26. lokakuuta 2012. Toinen albumi julkaistaan huhtikuussa 2014. 

## Julkaisut
* "Garbage Trucks Are on the Move" (single, 2013, Lumpeela Julkaisut)
* *Evening Coming In* (LP, 2012, Lumpeela Julkaisut/Beste!Unterhaltung)
* ”My Summer” (single, 2012, Lumpeela Julkaisut/Beste!Unterhaltung)
* ”Blue Ribbon” (EP, 2011, omakustanne)

## Lähteet
* www.ochreroom.com 
* Ochre Room FI 

## Aiheesta muualla
* http://www.radiohelsinki.fi/podcast/34849/34849/ 
* http://desibeli.net/juttu/2245
* http://www.onechord.net/2012/02/07/ochre-room-signs-a-deal-with-lumpeela-julkaisut/
Csik

**Csik** tai **Csík** on seuraavien henkilöiden sukunimi:

* Ferenc Csik tai Ferenc Csík (1913–1945), unkarilainen uimari ja olympiavoittaja
* József Csík (1946–2023), unkarilainen keihäänheittäjä
Nguyễn Du

**Nguyễn Du** (1765–1820) oli vietnamilainen runoilija ja kirjailija. Hän syntyi vuonna 1765 Thang Longissa eli nykyisessä Hanoissa. Nguyễn Du kuului mandariiniaikana Nguyễnin dynastiaan. Hän kirjoitti kuuluisan tarinan kauniista tytöstä, joka myi itsensä pelastaakseen isänsä. Häntä pidetään edelleen Vietnamin kirjallisuuden symbolina.
Disorder

**Disorder** on the GazettEn ensimmäinen kokopitkä albumi. Se julkaistiin 13. lokakuuta 2004. 

## Kappaleet
#
#
#
#
#
#
#
#
#
#
#
#
No Stranger to Love

**No Stranger to Love** on Black Sabbathin kappale ja single-julkaisu vuodelta 1986. Yhtye tosin toimi tuohon aikaan nimikkeellä "Black Sabbath featuring Tony Iommi", sillä saman vuoden *[[Seventh Star]]*-albumin piti olla kitaristi Tony Iommin sooloalbumi, mutta levy-yhtiö ja manageri halusivat julkaista albumin Black Sabbath-nimen alla ja näin päädyttiin kyseiseen kompromissiin. 

Kappale edustaa musiikillisesti tyypillistä 1980-luvun puolivälin AOR-tyylistä, kosketinsoitin-voittoista voimaballadia. Kosketinsoittaja Geoff Nichollsin, joka oli näkyvästi mukana albumin sävellystyössä, mukaan kappaleeseen haettiin Foreigner-yhtyeen "I Want to Know What Love Is"-kappaleen henkeä. Kappaleesta tehtiin myös promo-video. Single ei menestynyt kaupallisesti kovinkaan hyvin ja siihen vaikutti myös laulaja Glenn Hughesin nopea erottaminen yhtyeestä pian levyn julkaisun jälkeen alkaneen kiertueen alussa.

Single-versio on hieman albumiversiota erilaisempi, sisältäen enemmän kosketinsoittimia ja taustalaulua. Kappaleessa bassoa soittaa albumin sessioiden alkuvaiheessa mukana ollut Gordon Copley. Singlen b-puolella julkaistiin myöskin *Seventh Star*-albumilta otettu, tuon aikakauden valtavirran hard rockia oleva "Angry Heart". Siinä basson soiton hoitaa laulaja Hughes, joten näin ollen yhtyeen tuolloinen vakituinen basisti Dave Spitz ei soita singlellä ollenkaan.

## Kappaleet

### A-puoli

#No Stranger to Love (remix) - 4:02

### B-puoli

Angry Heart - 3:06


*Sävellys ja sovitus Iommi, sanat Iommi, Nicholls, Hughes ja Glixman
*Pohjois-Amerikassa julkaistu Warner Brosin promo-versio sisältää a-puolena kappaleen "No Stranger to Love" albumi-version (4:28) ja b-puolena remix-version

## Muusikot

*Tony Iommi - kitara
*Glenn Hughes - laulu, sekä basso kappaleessa "Angry Heart"
*Geoff Nicholls - kosketinsoittimet, taustalaulu
*Eric Singer - rummut
*Gordon Copley - basso ("No Stranger to Love")

## Julkaisuhistoria

*1986: Vertigo Records, 884 532-7, 7", EU
*1986: Warner Bros, PRO-A-2430, 12", US promo 

## Lähteet
Snæfellsjökull

**Snæfellsjökull** on 700 000 vuotta vanha kerrostulivuori Länsi-Islannissa.  Se on 1448 m korkea.

Tulivuorella sijaitsee jäätikkö. Tulivuoren oikea nimi on itse asiassa *Snæfell*, mutta erotuksena kahdesta muusta saman nimisestä vuoresta sitä kutsutaan yleensä nimellä *Snæfellsjökull*.

Tulivuori kuuluu Islannin tärkeimpiin nähtävyyksiin, osittain Jules Vernen kirjoittaman *[[Matka maan keskipisteeseen]]* -kirjan ansiosta. Kirjassa matka alkaa laskeutumalla Snæfellsjökullin kraatteriin. Tulivuori kuuluu vuonna 2001 perustettuun Snæfellsjökullin kansallispuistoon.

Vuonna 2012 tulivuoren huippu oli jäätön ensi kertaa historiassa. 

## Lähteet

## Aiheesta muualla

* Snæfellsjökullin kansallispuiston sivut
Z2 Georg Thiele

**Z2 Georg Thiele** oli Saksan laivaston tyypin 1934 hävittäjä, joka palveli toisessa maailmansodassa.

## Valmistus

Alus tilattiin 7. heinäkuuta 1934 telakkanumerolla 243 Deutsche Werkeltä Kielistä, missä köli laskettiin vielä saman vuoden lopulla 25. lokakuuta. Alus laskettiin vesille 16. elokuuta 1935 ja valmistui 27. helmikuuta 1937. Alus nimettiin lokakuussa 1914 Texelin taistelussa VI torpedovenelaivuetta johtaneen komentajakapteenin () Georg Thielen mukaan.

## Palvelus
Alus ajettiin 13. huhtikuuta 1940 uppoamisen estämiseksi rantaan.

## Lähteet
*
*

### Viitteet
Aarno Turunen

**Aarno Onni Ilmari Turunen** (6. elokuuta 1899 Kuopio – 25. lokakuuta 1973) oli suomalainen lääkäri ja professori. 

Turusen vanhemmat olivat Pekka Turunen ja Olga Maria Hiltunen ja puoliso vuodesta 1933 Lyyli Martta Saxlin. Turunen tuli ylioppilaaksi Kuopion lyseosta 1918 ja valmistui lääketieteen lisensiaatiksi 1929. Lääketieteen ja kirurgian tohtoriksi hän väitteli 1933 ja sai naistentautien ja synnytysten erikoislääkärin pätevyyden 1931. Turunen oli Helsingin yliopiston synnytysopin ja naistentautien dosentti vuodesta 1936 vuoteen 1942. Oppiaineen professori hän oli 1942–1966 ja toimi Väestöliiton varapuheenjohtajana vuodesta 1940. Vuonna 1951 Turusesta tuli HYKSin I naistenklinikan ylilääkäri, jo 1920- ja 1930-luvuilla hän oli toiminut lääkärinä useissa eri sairaaloissa.

Suomen Punaisen Ristin Veripalvelun juuret juontavat vuoteen 1935, jolloin Turunen pyysi helsinkiläisiä partiolaisia verenluovuttajiksi. Samana keväänä syntyi partiolaisten Veriliitto, joka laajeni partiolaisten yhteiseksi toiminnaksi ja siirtyi sittemmin SPR:n toimintamuodoksi.

Turunen osallistui Kuopion valtaukseen sisällissodan aikana 1918. Hänet ylennettiin reservissä lääkintäkapteeniksi 1937.

## Lähteet
Afrikanjalokotka

**Afrikanjalokotka** (*Aquila africana*) on haukkojen heimoon kuuluva lintulaji. Sitä tavataan läntisessä, keskisessä ja paikallisesti itäisessä Afrikassa seuraavissa maissa: Angola, Burundi, Gabon, Ghana, Guinea, Kamerun, Keski-Afrikan tasavalta, Kongo, Kongon demokraattinen tasavalta, Liberia, Nigeria, Norsunluurannikko, Päiväntasaajan Guinea, Ruanda, Sierra Leone, Togo ja Uganda.

Haring et al. (2006) mukaisesti afrikanjalokotka on siirretty sukuun *Aquila*, kun se aiemmin oli suvussa *Spizaetus*.

Lajin elinpiiriä ovat kosteat alavat metsät. Aikuinen on päältä musta ja alta valkoinen. Sen pyrstössä on tumman- ja vaaleanruskeita raitoja, jalat ovat vaaleankeltaiset.

Afrikanjalokotkasta on eri lähteissä käytetty tieteellisiä nimiä:
**Aquila africana*
**Spizaetus africanus*
**Hieraaetus africanus*

## Lähteet
68 (luku)

**68** (**kuusikymmentäkahdeksan**) on luonnollinen luku, jota edeltää luku 67 ja seuraa luku 69.

## Matematiikassa
* 68 on yhdistetty ja vajaa luku.
* 68 on Perrinin luku.
* 68 on palindromi kolmijärjestelmässä: 21123.
* 68 on Harshad-luku binäärijärjestelmässä.
* 68 on onnellinen luku kymmenjärjestelmässä.
* 68 on suurin tunnettu luku, joka voidaan muodostaa kahden parittoman alkuluvun summana tasan kahdella tavalla: 7+61 tai 31+37.
* 68 voidaan muodostaa kahden peräkkäisen alkuluvun summana: 31+37.
* 68 voidaan muodostaa kahden eri neliöluvun summana: 8^2+2^2.
* 68 voidaan muodostaa kuutioluvun ja neliöluvun summana: 4^3+2^2.
* 68 on kahden peräkkäisen alkuluvun (314&nbsp;423 ja 314&nbsp;441) keskiarvon kuutiojuuri.
* 68 esiintyy kahdessa jaottomassa Pythagoraan kolmikossa:  ja .
* 68 esiintyy myös kolmessa ei-jaottomassa Pythagoraan kolmikossa: ,  ja .
* Kymmenjärjestelmässä piin likiarvossa kaikki muut kahden numeron yhdistelmät esiintyvät ennen ”68”:aa.
* 2^{68} () on pienin kahden potenssi, joka sisältää kymmenjärjestelmässä kaikki numerot.
* Kymmenjärjestelmässä 68 on pienin yhdistetty luku, joka on ylösalaisin käännettynä (89) alkuluku.
* Äärettömän suurella shakkilaudalla ratsu voi siirtyä kolmella siirrolla 68 eri ruutuun.

## Luonnontieteissä
* 68 on erbiumin järjestysluku jaksollisessa järjestelmässä.
* Sinkki-68 on sinkin vakaa isotooppi.
* Tina-118 on tinan vakaa isotooppi, jonka neutroniluku on 68.
* Telluuri-120 on telluurin vakaa isotooppi, jonka neutroniluku on 68.
* 68 Leto on pikkuplaneetta.

## Muissa yhteyksissä
* Eurooppatie E68 kulkee Unkarin ja Romanian välillä.
* Kantatie 68 kulkee Virtojen ja Pietarsaaren välillä.
* Motorola 68000 -prosessoria kutsutaan myös 68k:ksi.

## Lähteet
Z4 Richard Beitzen

**Z4 Richard Beitzen** oli Saksan laivaston tyypin 1934 hävittäjä, joka palveli toisessa maailmansodassa.

## Valmistus

Alus tilattiin 7. huhtikuuta 1934 telakkanumerolla 245 Deutsche Werkeltä Kielistä, missä köli laskettiin 7. tammikuuta 1935. Alus laskettiin vesille vielä saman vuoden lopulla 30. marraskuuta ja valmistui 13. toukokuuta 1937. Alus nimettiin ensimmäisessä maailmansodassa XIV torpedovenelaivuetta komentaneen Richard Beitzenin mukaan. Hän sai surmansa 30. maaliskuuta 1918 aluksensa *[[SMS G87]]:n* osuttua miinaan pelastettaessa tuhoutuneiden *[[SMS G93]]:n* ja *[[SMS G94]]:n* miehistöjä.

## Palvelus
Alus romutettiin 1949.

## Lähteet
*
*

### Viitteet
Pekka Korhonen (politiikan tutkija)

**Pekka Korhonen** (s. 1955 Suonenjoki) on suomalainen politiikan tutkija ja valtio-opin professori Jyväskylän yliopistossa. Korhosen erikoisalaa on Aasian tutkimus. Hän on vieraillut tutkijana Aasiassa ja erityisesti Japanissa useita kertoja. Parhaillaan Korhonen tutkii Aasian käsitettä.

## Teoksia
*
*
*
*
*
*
*

## Lähteet

## Aiheesta muualla
* Pohjoiskorealainen tyttöbändi on suomalaisprofessorin intohimo HS Nyt 29.7.2015.
Törne

**Törne** tai **von Törne** on muun muassa seuraavien henkilöiden sukunimi

*Bengt von Törne (1891–1967), suomalainen säveltäjä ja kirjailija, Johan Olof Reinhold von Törnen poika
*Carl von Törne (1884–1938), suomalainen yritysjohtaja, Johan Olof Reinhold von Törnen poika
*Johan Olof Reinhold von Törne (1849–1910), suomalainen upseeri, pankinjohtaja ja valtiopäivämies, Johan Ulrik von Törnen poika
*Johan Reinhold von Törne (1752–1810), suomalainen everstiluutnantti, *Vänrikki Stoolin* sankareita
*Johan Ulrik von Törne (1806–1870), suomalainen eversti, insinööri ja virka- ja valtiopäivämies, Johan Reinhold von Törnen poika
*Per Olof von Törne (1882–1940), suomalainen historioitsija, Johan Olof Reinhold von Törnen poika.
Pekka Korhonen

**Pekka Korhonen** voi viitata seuraaviin tunnettuihin henkilöihin:

* Pekka Korhonen (1880–1951), runoilija
* Pekka Korhonen (1944–2024), tilastotieteilijä, professori
* Pekka Korhonen (s. 1951), politiikan tutkija, professori
Z5 Paul Jacobi

**Z5 Paul Jacobi** oli Saksan laivaston tyypin 1934A hävittäjä, joka palveli toisessa maailmansodassa.

## Valmistus

Alus tilattiin 9. tammikuuta 1935 telakkanumerolla 899 Deutsche Schiff- und Maschinenbaulta Bremenistä, missä köli laskettiin vielä samana vuonna 15. heinäkuuta. Alus laskettiin vesille 24. maaliskuuta 1936 ja valmistui 29. kesäkuuta 1937. Alus nimettiin XVII torpedovenelaivueen komentajan Paul Jacobin mukaan. Jacobi sai surmansa 2. joulukuuta 1915 laivueen lippulaivas *[[SMS V 25]]*:n tuhoutuessa osuttuaan miinaan Amrumin matalikolla.

## Palvelus
Alus luovutettiin toukokuussa 1945 sotakorvauksena Ranskalle, joka liitti sen laivastoonsa 4. helmikuuta 1946 nimellä *Desaix*. Alus poistettiin palveluksesta tammikuussa 1949 ja myytiin romutettavaksi kesäkuussa 1954.

## Lähteet
*
*

### Viitteet
Z6 Theodor Riedel

**Z6 Theodor Riedel** oli Saksan laivaston tyypin 1934A hävittäjä, joka palveli toisessa maailmansodassa.

## Valmistus

Alus tilattiin 9. tammikuuta 1935 telakkanumerolla 900 Deutsche Schiff- und Maschinenbaulta Bremenistä, missä köli laskettiin vielä samana vuonna 18. heinäkuuta. Alus laskettiin vesille 22. huhtikuuta 1936 ja valmistui 2. heinäkuuta 1937. Alus nimettiin 6. torpedovenepuolilaivueen komentajan Theodor Riedelin mukaan. Riedelin lippulaivan *[[SMS V 48]]* tuhoutuessa Skagerrakin taistelussa 31. toukokuuta 1916 aluksen miehistöstä selvisi vain kolme.

## Palvelus
Alus luovutettiin toukokuussa 1945 sotakorvauksena Ranskalle, joka liitti sen laivastoonsa 4. helmikuuta 1946 nimellä *Kléber*. Alus poistettiin palveluksesta 1953 ja myytiin romutettavaksi 1957.

## Lähteet
*
*

### Viitteet
Pehr Jonas Törnqvist

**Pehr Jonas Törnqvist** (24. huhtikuuta 1788 Turku – 19. toukokuuta 1870 Helsinki) oli suomalainen laki- ja valtiopäivämies ja senaattori.

Törnqvist sai salaneuvoksen arvon 1862. Hän oli senaatin oikeusosaston jäsen 1841–1862. Aatelisarvon saatuaan hän oli edustaja valtiopäivillä 1863–1864. Törnqvist oli sensuurikomitean puheenjohtaja 1832–1866. Hänen muistiinpanojaan valtiollisista tapahtumista, hallitustoimista ja elämäkerrallisia virkamiesluetteloita on Valtionarkistossa.

## Lähteet
Jakob Törning

**Jakob Törning** (1739–1797) oli ruotsalainen merisotilas ja eversti. 

Jakob Törning tuli Uppsalassa opiskeltuaan perämiesoppilaaksi Tukholman laivastoasemalle vuonna 1755. Siellä ollessaan hän osallistui muun muassa Välimeren-purjehdukselle. Hän suoritti aliupseeritutkinnon vuonna 1761 ja nimitettiin luutnantiksi vuonna 1764.

Törning siirrettiin majurina vuonna 1777 Ruotsin armeijan laivaston eli saaristolaivaston Suomen eskaaderiin. Hän osallistui Kustaa III:n sotaan vuosina 1788–1790 Venäjää vastaan. Vuonna 1788 hän sieppasi Haminan luona johtamillaan tykkipursilla venäläisen vartioaluksen, minkä johdosta hän sai everstiluutnantin arvon.

Tanskan hyökättyä vuonna 1789 Ruotsiin Törning sai tehtäväkseen puolustaa Bohuslänin rannikkoa Tanskaa vastaan. Tämä varten hän loi Bohuslänin saaristoeskaaderin. Seuraavana vuonna kesäkuussa 1790 hän johdatti eskaaderin Viipurinlahdelle ja oli mukana Viipurin kujanjuoksussa ruotsalaisten murtautuessa ulos Venäjän saarrosta. Ruotsinsalmen toisessa meritaistelussa Törning komensi Ruotsin puolustuksen oikeaa siipeä ja vaikutti merkittävästi ruotsalaisten voittoon venäläisistä. Tästä hänet palkittiin everstin arvolla.

Sodan jälkeen Jakob Törning komensi Göteborgin eskaaderia, mutta erosi tehtävästään sairauden vuoksi vuonna 1794. 

## Lähteet
*
**Otavan Iso tietosanakirja*. Osa 9. Otava 1966.

### Viitteet
Z7 Hermann Schoemann

**Z7 Hermann Schoemann** oli Saksan laivaston tyypin 1934A hävittäjä, joka palveli toisessa maailmansodassa.

## Valmistus
Alus tilattiin 9. tammikuuta 1935 telakkanumerolla 901 Deutsche Schiff- und Maschinenbaulta Bremenistä, missä köli laskettiin vielä samana vuonna 7. syyskuuta. Alus laskettiin vesille 16. heinäkuuta 1936 ja valmistui 15. syyskuuta 1937. Alus nimettiin Flanderin torpedovenelaivueen varakomentajan Hermann Schoemannin mukaan. Schoemann sai surmansa lippulaivansa *SMS A 2*:n tuhoutuessa Kanaalissa 1. toukokuuta 1915.

## Palvelus
*Hermann Schoemannin* miehistö upotti aluksensa 2. toukokuuta 1942 saatuaan torpedovaurioita taistelussa Britannian kuninkaallisen laivaston QF-11-saattueen risteilijöiden ''HMS Foresightin'' ja ''HMS Edinburghin'' kanssa.

## Lähteet
*
*

### Viitteet
Z8 Bruno Heinemann

**Z8 Bruno Heinemann** oli Saksan laivaston Tyypin 1934A hävittäjä toisessa maailmansodassa.

## Valmistus

Alus tilattiin 9. tammikuuta 1935 Deutsche Schiff- und Maschinenbaulta Bremenistä, missä köli laskettiin 14. tammikuuta 1936 telakkanumerolla 902. Alus laskettiin vesille vielä samana vuonna 15. syyskuuta ja valmistui 8. tammikuuta 1938. Alus nimettiin vallankumouksellisten 5. marraskuuta 1918 murhaaman Saksan keisarikunnan laivaston taistelulaivan *[[SMS König]]in* ensimmäisen upseerin Bruno Heinemannin mukaan.

## Palvelus
Alus upposi osuttuaan miinaan 25. tammikuuta 1942.

## Lähteet
*
*

### Viitteet
Z9 Wolfgang Zenker

**Z9 Wolfgang Zenker** oli Saksan laivaston tyypin 1934A hävittäjä toisessa maailmansodassa.

## Valmistus

Alus tilattiin 4. elokuuta 1934 Germaniawerftiltä Kielistä, missä köli laskettiin 22. maaliskuuta 1935 telakkanumerolla 535. Alus laskettiin vesille 27. maaliskuuta 1936 ja valmistui 2. heinäkuuta 1938. Alus nimettiin vallankumouksellisten Saksan keisarikunnan laivaston taistelulaivan *[[SMS König]]in* kannella 5. marraskuuta 1918 ampuman luutnantin Wolfgang Zenkerin mukaan.

## Palvelus
Aluksen miehistö upotti aluksensa 13. huhtikuuta 1940.

## Lähteet
*
*

### Viitteet
Z11 Bernd von Arnim

**Z11 Bernd von Arnim** oli Saksan laivaston tyypin 1934A hävittäjä toisessa maailmansodassa.

## Valmistus

Alus tilattiin 9. tammikuuta 1935 Germaniawerftiltä Kielistä, missä köli laskettiin vielä samana vuonna 26. huhtikuuta. Alus laskettiin vesille 8. heinäkuuta 1936 ja valmistui 6. joulukuuta 1938.

## Palvelus
Miehistönsä upottama 13. huhtikuuta 1940.

## Lähteet
*
*

### Viitteet
Z14 Friedrich Ihn

**Z14 Friedrich Ihn** oli Saksan laivaston tyypin 1934A hävittäjä toisessa maailmansodassa.

## Valmistus

Alus tilattiin 9. tammikuuta 1935 Blohm + Vossilta Hampurista, missä köli laskettiin vielä samana vuonna 30. toukokuuta. Alus laskettiin vesille 5. marraskuuta 1936 ja valmistui 6. huhtikuuta 1938.

## Palvelus
Alus myytiin romutettavaksi 1960-luvulla.

## Lähteet
*
*

### Viitteet
Erkki Hytti

**Erkki Aleksander Hytti** (9. syyskuuta 1923 Viipuri – 20. marraskuuta 2011) oli suomalainen peruskoulun opettaja ja sotakirjailija, joka on käyttänyt nimimerkkiä *Saska*.

Hytti pääsi ylioppilaaksi ja valmistui opettajaksi Turun opettajakorkeakoulusta.

## Teoksia
* *Virolahden Sammon 50-vuotishistoriikki 1913-1963*. Maaseudun kirjapaino,  Hamina 1963
* *[[Uuno Klami]] ihmisenä ja säveltäjänä*, teoksessa *Säästöpankki Haminassa 135 vuotta*, Kaakkois-Kymen aluesäästöpankki, Hamina 1987
* *Virojoen vapaaehtoinen palokunta 100 vuotta*. Virojoen VPK, Virolahti 1997
* *Kolmas joukkue*. WSOY 1995
* *Virolahden vapaaehtoinen Palokunta 100 vuotta*. Painokotka 1997
* *Veriset satulat : ratsuväki iskee Ääniselle*. E. Hytti, Virolahti 2000
* *Kohtalon hetket : erään sodan loppu*. EW-kustannus, Helsinki 2008

## Lähteet
* 

### Viitteet
Z16 Friedrich Eckoldt

**Z16 Friedrich Eckoldt** oli Saksan laivaston tyypin 1934A hävittäjä toisessa maailmansodassa.

## Valmistus

Alus tilattiin 19. tammikuuta 1935 Blohm + Vossilta Hampurista, missä köli laskettiin vielä samana vuonna 4. marraskuuta. Alus laskettiin vesille 21. maaliskuuta 1937 ja valmistui 28. heinäkuuta 1938.

## Palvelus
Alus tuhoutui 31. joulukuuta 1942.

## Lähteet
*
*

### Viitteet
Z10 Hans Lody

**Z10 Hans Lody** oli Saksan laivaston tyypin 1934A hävittäjä toisessa maailmansodassa.

## Valmistus

Alus tilattiin 4. elokuuta 1934 Friedrich Krupp Germaniawerft AG:lta Kielistä, missä köli laskettiin 1. huhtikuuta 1935 telakkanumerolla 536. Alus laskettiin vesille 14. toukokuuta 1936 ja valmistui 17. maaliskuuta 1938. Alus nimettiin Towerin linnassa Lontoossa 6. marraskuuta 1914 ammutun vakoojan Hans Lodyn mukaan.

## Palvelus
Alus myytiin 1949 romutettavaksi.

## Lähteet
*
*

### Viitteet